OpenLLM-France/wikimedia huggingface dataset:
# Trio Matamoros

An Trio Matamoros zo ul laz-seniñ bihan savet gant ar c'haner kuban Miguel Matamoros e 1925 hag unan eus ar re brudet bras a-douez tud an trova.

## Istor

Savet e voe e 1925 gant ar gitarour Miguel Matamoros (Santiago de Cuba, 8 Mae 1894 – 15 a viz Ebrel 1971), Rafael Cueto (Santiago de Cuba, 14 Meurzh 1900 – 7 Eost 1991; gitar) ha Siro Rodriguez (Santiago de Cuba, 9 Kerzu 1899 – Regla, 29 Meurzh 1981; maracas ha claves). An tri a gane hag a save sonioù.
Gante e veze sonet bolero ha son. Troiadoù a rejont en Europa ha Kreisteizamerika ha sonenrollañ a raent e New York. E 1940 e kane Guillermo Portabales gante.
Benny Moré a zo bet kaner al lazig etre 1945 ha 1947 a-raok sevel e laz-eñ.
Padout a reas Trio Matamoros e-pad 35 bloaz, betek 1960$^,$.
Trio Matamoros zo unan eus sonaozourien istorel brudetañ Kuba, ha dreist-holl abalamour da deir sonenn brudet en holl vroioù spagnolek: El que siembra su maiz, Lágrimas Negras, ha Mamá, son de la loma / y cantan en llano .

## Pladennoù

* 1975 Ecos de Cuba
* 1980 Lágrimas Negras
* 1989 Origen de La Salsa
* 1993 Son de La Loma
* 1994 Un Recuerdo de Cuba
* 1996 Beso Discreto
* 1996 Recuerdos de Cuba
* 1997 Soneros: La Tradicion de Cuba, Vol. 3
* 1999 Dos Grandes tríos Cubanos
* 1999 Cuba en tríos
* 2000 Cuban Originals

## Notennoù

* ↑ Sublette, Ned 2004. Cuba and its music: from the first drums to the mambo. Chicago, p367.
* ↑ Rodrígeuz Domíngues, Ezequiel. El Trio Matamoros: trienta y cinco anos de música popular. La Habana.
* ↑ Sonet gant ar Septeto Nacional hag Ignacio Piñeiro :

## Liamm diavaez

* Istor an Trio e MontunoCubano.com
* Komzoù darn eus ar c'hanaouennoù
# Trioedd Ynys Prydein

Trioedd Ynys Prydein (hervez ar stumm koshañ) pe Trioedd Ynys Prydain (hervez ar c'hembraeg a vremañ), pe Triadoù Enez Preden hervez ar brezhoneg, a zo ur skrid krenngembraek, anezhañ un heuliad triadoù, 96 en holl, e-barzh dornskridoù, e doare tammoù barzhonegoù, diwar-benn harozed, istor, kredennoù ha sevenadur Brezhoned ar Grennamzer goshañ en Enez Vreizh, evel ma weler mat en anv, ha n'eo ket e Kembre hepken evel ma vez lavaret a-wechoù.

## Ar skrid

Kaoz zo eus er skrid eus tud anavezet er mojennoù evel ar Roue Arzhur ha Bendigeidfran, met ivez eus tud anavezet en Istor, evel Caswallawn (Cassivellaunus) ha Caradoc (Caratacus), hag ivez eus Alan Fyrgan, a zo Alan Fergant, da lavarout eo Alan IV, dug Breizh.
Darn eus an triadoù ne reont nemet menegiñ strolladoù tri den gant un dra bennak boutin etrezo, evel an tri barzh skoemp eus Enez Vreizh, met e darn all e kaver un tamm displeg a-wechoù. Krediñ a reer e oa bet ijinet ar stumm-se gant ar varzhed vrezhon (Kembreiz a lavar int Kembreiz evel-just) evel un doare da zerc'hel soñj pa oant o sevel o barzhonegoù ha danevelloù, betek dont da vezañ un doare displegañ el lennegezh kembraek. En danevell Culhwch ac Olwen da skouer, ez eus triadoù e korf an istor.

## Dastumad

Kavet eo bet ar c'hoshañ dastumad triadoù en dornskrid kembraek Peniarth 16 a zo bremañ e Levraoueg Vroadel Kembre, a vije bet skrivet war-dro kreiz an XIIIvet kantved, hag ennañ 46 eus ar 86 a driadoù embannet gant Rachel Bromwich. Ar re all eo
* Peniarth 45 (skrivet war-dro 1275),
* Levr Gwenn Rhydderch (Llyfr Gwyn Rhydderch e kembraeg)
* Levr Ruz Hergest (Llyfr Coch Hergest e kembraeg)

## Pennadoù kar

* Trizek Tra Gaer Enez Vreizh
* Enez Vreizh

## Levrlennadur

* Rachel Bromwich (troourez), Trioedd Ynys Prydein (eil embannadur adwelet), Caerdydd, 1978), ISBN 0-7083-0690-X. Skrid kembraek, troidigezh saoznek, notennoù e-leizh.
* Bromwich, Rachel (2006). Trioedd Ynys Prydein: The Triads of the Island of Britain. Trede embannadur. University of Wales Press. ISBN 0-7083-1386-8.
* W. Probert (trans) (1977), Iolo Morganwg, The Triads of Britain

## Liammoù diavaez

An holl liammoù-mañ e saozneg:
* Triads from the Red Book of Hergest/ Triadoù eus Levr Ruz Hergest
* Triads from MS Peniarth 54
* Triads of Northern Britain
* Triads of the Knights of King Arthur's Court
* Bardic Triads from MS Peniarth 20
# Tripi

Tripi zo ur gumun italian e meurgêr Messina e Sikilia.
# Trio Esperança

Trio Esperança zo anv ul laz-mouezhioù eus Brazil, bet savet e penn-kentañ ar bloavezhioù tri-ugent e Rio de Janeiro.

## Al laz-mouezhioù kentañ

Un istor a garantez a liamm ar familh Corrêa (seizh bugel en holl) ouzh ar sonerezh o vezañ ma oa bet krouet ar strollad Golden Boys, e-tro 1958, gant an tri breur Corrêa (Renato, Roberto ha Ronaldo) hag ur c'henderv dezhe Valdir Anunciação. E kreizig-kreiz al luskad Jovem Guarda a lakae birvilh e buhez sevenadurel Brazil n'eo ket gwall souezhus o devoe bet c'hoant izili all eus an tiegezh da zispenn roudoù o breudeur henañ : gant Eva, Mário ha Regina Corrêa eta e voe savet Trio Esperança e 1961.
Ne reas ket berzh ar bladenn gentañ a deuas er-maez er memes bloavezh, an div ganaouenn O menino do amendoim ha Rock do espirro warni. E 1962, gant an eil pladenn − Filme triste/Broto no cha cha cha − e voe gwelloc'h an traoù. Dont a reas er-maez an albom kentañ - Nós somos o sucesso - e 1963 ha teir fladenn all : Dominique/Tua/O sapo/Bolinha de sabão, Olhando para o céu/Ensinando a bossa nova hag Aconteça o que acontecer/O passo do elefantinho. Ha da-heul :
* 1964 Três vezes sucesso
* 1964 Meu bem lolipop/Anjinho
* 1964 A lagartixa/Contando estrelas
* 1964 Dominique/Obrigado
* 1965 Não me abandone/A festa do Bolinha
* 1966 A festa do Bolinha
* 1967 A festa do Trio Esperança
* 1968 O fabuloso Trio Esperança
* 1968 Sayonara, Sayonara/Pequenina
* 1968 Você só pensa em você/Queria confessar
Ha hi pennganerez al laz-mouezhioù e reas he soñj Eva d'e guitaat e 1968 evit kendelc'her gant ur vicher solo dindan un anv nevez, Evinha.

## An eil laz-mouezhioù

Erlec'hiet e voe Eva gant he c'hoar yaouankañ Marizinha.
# Triple Frontera

An anv Triple Frontera (saozneg: Three Borders Landmark; portugaleg: Tríplice Fronteira) a zo un anv a vez graet eus ur rannved, pe ur rannvro, ma teu harzoù teir bro da vezañ stok-ha-stok.
Anavezet eo e Kreisteizamerika ar c'horn-bro ma en em gav kêrioù Foz do Iguaçu (Brazil, Paraná), Ciudad del Este (Paraguay, e departamant an Alto Paraná) ha Puerto Iguazú (Arc'hantina, Misiones).
Ar stêrioù Iguazú ha Paraná eo a ya d'ober an harzoù etre an teir bro.
Ar pont Tancredo Neves a sav dreist d'ar stêr Iguazú etre kêr arc'hantinat Puerto Iguazú ha kêr vraziliat Foz do Iguazú
Ar Puente de la Amistad (pont ar vignoniezh) a sav dreist d'ar stêr Paraná etre Foz do Iguazú ha Ciudad del Este.

## Liammoù diavaez

* Triple Frontera: Un objetivo estratégico de EEUU Clave periodística analizando artículo aparecido en la Folha de São Paulo, traducción por Erika Alonso para el Equipo de Investigaciones 'Rodolfo Walsh', 2006
* EEUU estampa su bota en el Mercosur Clave periodística analizando artículo aparecido en Carta Maior, traducción por Jorge Alonso para el Equipo de Investigaciones 'Rodolfo Walsh', 2005
* Una task force para la Triple Frontera, pero sin terrorismo. Informe sobre el monitoreo internacional de la Triple Frontera, publicado en el diario argentino Página/12.
# Tripoli (Libia)

    Gant ar ger Tripoli e tegouezher amañ. Evit sterioù all ar ger, gwelit Tripoli (disheñvelout).
Tripoli (arabeg: طرابلس Tarābulus) eo kêr-benn Libia. Brasañ kêr ar vro eo gant 2 000 000 a dud o chom enni.

## Gevellerezh

* Beirout (Liban)
* Belo Horizonte (Brazil) (abaoe 2003)
* Izmir (Turkia)
* Madrid (Spagn)
* Sarajevo (Bosnia ha Herzegovina) (abaoe 1976)
# Triosphere

Triosphere a zo ur strollad heavy metal eus Trondheim, Norwe, krouet e 2004 gant ar vasisterez Ida Haukland, hag ar gitarour Marius Silver Bergesen. Anavezet int gant o zonioù hag o c'hanadegoù dam-power metal, en ur implijiñ elfennoù progressiv. Bergesen a zo kenaozour ar perzh binviaouek, gant Haukland a skriva hag a genaoza ar c'homzoù.
Ar strollad a oa bet savet evel un trio gant Haukland, Silver, hag an tabouliner Ørjan Aare Jørgensen, o deus embannet o EP kentañ: Deadly Decadence e 2005. Goude bezañ enrollet o album kentañ Onwards deuet er-maez e 2006 o deus brasaet war-zu ur quartet en ur oc'hpenniñ un eil gitarour, Tor Ole Byberg, hag o deus graet un dro gant meur a strollad all: W.A.S.P., Kamelot, Arch Enemy, ha Sonata Arctica. E-keit-se o deus peurachuet an album The Road Less Travelled e 2010 ha The Heart of the Matter e 2014, a zo bet degemeret mat o daou gant ar burutellerezh. Jørgensen a zo aet kuit ag ar strollad e miz Meurzh 2014 goude enrolladenn an album The Heart of the Matter, hag e voe-eñ erlec'hiet gant Kenneth Tårneby e miz Du.

## Pladennoù
### Albumoù

* Onwards (2006)
* The Road Less Travelled (2010)
* The Heart of the Matter (2014)

### Demo

* Deadly Decadence (2005)

### Singles

* "Trinity"
* "Human Condition"

### Klipoù

* "Trinity"
* "Onwards Part 2"
* "Marionette"

## Izili
### Izili a-vremañ

* Ida Haukland - penn kan, bass (2004–present)
* Marius Silver Bergesen - gitar, kan-ambroug (2004–present)
* Tor Ole Byberg - gitar, kan-ambroug (2006–present)
* Kenneth Tårneby - toumperezh (2014–present)

### Izili bet gwechall

* Ørjan Aare Jørgensen - toumperezh (2004–2014)
# Tau (lizherenn)

Naontekvet lizherenn al lizherenneg c’hresianek eo tau ταύ (Τ, τ) hag a dalvez 300 hervez ar sistem niverenniñ gresianek.
Distaget e vez LFE [t] ken e gresianek klasel hag e gresianeg a-vremañ.
Diorroet e oa bet diwar patrom al lizherenn fenisek tau . War-lerc'h e oa bet diorroet ivez al lizherennoù latin ha kirillek T diwar al lizherenn c'hresianek-mañ d'he zro.

## Gwelet ivez

* Lizherenneg ar gresianeg
* Treuzlizherennadur gresianek
# Tau Ceti

Tau Ceti (τ Cet / τ Ceti) a zo ur steredenn meneget alies gant skrivagnerien skiant-faltazi peogwir eo tost tre ouzh an Heol dre he mas hag he renk spektrek. Paour e metaloù eo, avat, ar pezh a vihana he chañsoù da gaout plandennoù roc'hek. Keneil ebet a oa bet dizoloet war he zro.
Anvet e oa Tau Ceti Durre Menthor gwechall, eus an arabeg درر منثور Al Durr' al-Manthur, ar pezh a dalvez perlez strewek. Gant an daoulagad noazh eo gwelus e steredeg ar balum

## Kant ag asteroidennoù war-dro Tau Ceti

E 2004 en-deus diziloet ur strollad a steredoniourien saoz bleiniet gant Jane Greaves he-doa Tau Ceti dek gwech muioc'h ag asteroidennoù hag a steredennoù lostek eget an Heol. Ur blanedenn vartezeus a vefe neuse stoket a-blaen gant asteroidennoù an hevelep ment hag hini he-deus diouennet an dinosaored. An dra-se a laka da ziwirheñvel ez eus ur vuhez liesek war-dro Tau Ceti.

## Tau Ceti er Skiant-Faltazi

* E romantoù eus heuliad ar Robotoù hag an Diazezidigezh, gant Isaac Asimov eo Tau Ceti steredenn ar blanedenn Aurora
* E romant Ursula K. Le Guin The Dispossessed eo an blanedenn Urras o zreiñ war-dro Tau Ceti.

## Gwelet ivez

Roll ar steredennoù tostañ

## Liammoù diavaez

(Saozneg)Tau Ceti war Solstation.com
# Tauffkirchen

Tauffkirchen zo un anv-tiegezh alamanek.
* Carl von Tauffkirchen-Guttenberg (1826–1895), Diplomat alaman
* Isabella von Tauffkirchen-Engelberg (1808–1855), Kontez vavarian
# Taumata­whakatangihanga­koauau­o­tamatea­turi­pukaka­piki­maungah­oronuku­pokai­whenuaki­tanatahu

Taumata­whakatangihanga­koauau­o­tamatea­turi­pukaka­piki­maungah­oronuku­pokai­whenuaki­tanatahu zo un dorgenn e Zeland-Nevez, en Enez an Norzh. 305 m uhelder zo dezhi. Gant 85 lizherenn e vez skrivet an anv, unan eus ar re hirañ er bed, hervez Levr Guinness ar Rekordoù. Dont a ra an anv-mañ eus ur vojenn vaori a gont istor Tamatea, un hendad maori.
Selaouit ouzh distagadur an anv amañ.
# Tatou teir roudenn ar su

Tatou teir roudenn ar su :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Xenarthra |
| Urzhad : | Cingulata |
| Kerentiad : | Dasypodidae |
| Genad : | Tolypeutes |
| Anv skiantel ||
| Tolypeutes matacus Desmarest, 1804 ||
| D'ar vevoniezh e tenn ar pennad-mañ. ||
Tatou teir roudenn ar su (Tolypeutes matacus) a zo ur bronneg hag a vev e Suamerika (Arc'hantina, Bolivia, Paraguay ha Brazil).

## Skeudennoù

* Tatou o vont en e rodelloù
* Tatou en e rodelloù

## Liammoù diavaez

a vo kavet e Wikimedia Commons.
# Taufers im Münstertal

Taufers im Münstertal zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Taulileg

Ur yezh papouek eus skourr yezhoù papouek ar reter eo an taulileg (taulil) komzet gant tro-dro da 2 000 den (1982) e Preden-Nevez (Papoua Ginea-Nevez).

## Gwelet ivez

* Yezhoù papouek
* Yezhoù papouek ar reter

## Liammoù diavaez

* Ethnologue
# Taunus

An Taunus zo un aradennad venezioù e mervent Hessen en Alamagn.

## A bep seurt

Diwar anv ar menez e oa bet anvet ar c'hirri Ford Taunus savet etre 1939 ha 1994 en Alamagn.
# Tatouadur

An tatouadur zo un doare da sevel tresadennoù pe arouezioù war ar c'horf dre silañ livioù er c'hroc'hen. En un doare hengounel e veze graet gant liv Sina pe livioù diwar glaoù pe soav. Bremañ e vez graet gant livioù enne enlivadoù produet gant an industriezh. Savet e vez an tatouadurioù o silañ liv dindan ar c'hroc'hen war-bouez ur benveg lemm pe nadozioù. Kleizennañ a ra ar gloaz ha gwelet e vez al liv hag an dresadenn savet a-dreuz ar c'hroc'hen. Lezet e vez al liv en un tachad resis a-walc'h, etre an iskroc'hen hag an uskroc'hen. Emañ etre 1 pe 4 mm hervez ar seurt kroc'hen ha lodenn ar c'horf m'emañ an tatouadur. Emañ an tachadoù tevañ er c'hein, en daoulin hag en daouilin.
Kavet e vez teknikoù tatouiñ dre ar bed a-bezh, eus an Ainoued e Japan, Polinezia, Afrika, Su Amerika, Europa pe Sina hag abaoe an amzerioù koshañ ivez. Savet e vezont evit abegoù relijius, arouezel, evit pareañ an dud pe evit o c'hened. E meur a sevenadur e vez sellet outañ evel ul lid tremen abalamour d'ar boan a vez santet ouzh e sevel.
Dont a ra ar ger "tatouadur" diwar an tahitieg tatu pe tatau hag a dalvez kement ha "merkañ" pe "skeiñ". Anvet e vez ivez enlivadur, brizhelladur pe broudvrizhelladur. E japaneg e vez graet irezumi eus an teknik hengounel implijet eno.
Er bloavezhioù-mañ muioc'h-mui a dud, dreist-holl ar re yaouank, a dibab lakaat o c'hroc'hen da vezañ tatouet. War gresk ec'h an an niver a dud livet o c'hroc'hen e Norzh Amerika, Japan hag Europa diouzh un tu ha kregiñ a ra an dud er sevenadurioù ma veze tatouet a-gozh da distreiñ d'an doare-ober hengounel-se goude ma oa bet dilezet mui-pe-vui peurliesañ abaoe donedigezh ar visionerien eno.
Daoust ha ma vez implijet c'hoazh meur a deknik hengounel dre ar bed evit terriñ ar c'hroc'hen a-benn lakaat al liv da vont dindanañ, a-wechoù poanius-tre, an teknik muiañ-implijet hiziv en Europa hag Amerika a zo un ardivink tredan ijinet gant Samuel O'Reilly e 1891, ennañ meur a nadoz voan.
Dre ma'c'h eo bet implijet an tatouadur gant stolladoù zo evel ar yakuza e Japan pe gant an dud bet en toull-bac'h en Europa, e meur a sevenadur e vez graet al liamm gant an tatouadur, o krediñ ec'h eo torfedour eo an neb a zo bet livet e groc'hen hag e meur a vro e vez klasket kuzhat an tatouadurioù e lec'hioù zo, da skouer war al labour.
Posupl eo tennañ kuit un tatouadur war-lerc'h, peurliesañ dre implijout ul laser, met ker e koust ha poanius-tre e c'hell bezañ. Teknikoù nevesoc'h zo ivez a implij an drenkenn c'hlikolek.
Riskloù zo pa vezer tatouet, en o zouez : ar c'hontammadur, allergiezhioù rak al livioù ha kleñvedoù red kaset dre ar gwad dreist-holl. Izel-tre eo ar riskloù avat pa vez naet al lec'h ma vezont graet hag implijet manegoù ha pa vez cheñchet al livioù hag an nadozioù a den da den.
Tatouet e vez al loened alies ivez evit o merkañ.

## Gwelet ivez

* Arzoù korf
* Toullgorferezh (piercing)
# Tauon

Tauon (pe Lepton Tau, Rannig Tau, Tau), τ$^-$ an arouez anezhe, eo an anv roet da rannigoù elfennel negativel o bec'h, hervez patrom standard fizik ar rannigoù. Kavet e voent etre 1974 ha 1977 gant ar fizikour stadunanat Martin Lewis Perl hag e genseurted.
Evel ar c'hwarkoù, an elektron, ar muon, hag an neutrinoioù ez int lod eus familh al lepton.
Ar memes perzhioù fizikel ha reoù an elektronenn he deus an dauonenn, daoust da houmañ kaout ur mas (≈1777 MeV.c$^{-2}$) tri mil pemp kant gwech brasoc'h : se zo kaoz e vez graet elektronenn dreistpounner anezhi ivez. Ur spin 1/2 he deus ha berr-kenañ eo he buhez : 2,8×10$^{-13}$ s. Un neutrino — aroueziet ν$_τ$ — a vez kevelet outi.

## Notennoù ha daveennoù

* ↑ Aroueziet e vez τ$^+$ an eneptauon, an eneprannigoù positivel o c'harg unanet ouzh an tauon.
* ↑ Tapet e voe Priz Nobel ar Fizik gantañ e 1995 evit ar gavadenn-se.
# Yezhoù burmek direnk

Un is-skourr eus ar yezhoù burmek eo ar yezhoù burmek direnk komzet e Sina, ennañ 1 yezh nemetken:

## Gwelet ivez

* Yezhoù burmek
* Yezhoù loloek-burmek
# Yezhoù chastaek

Un is-skourr eus ar yezhoù chastaek-palaihnihek eo ar yezhoù chastaek (Shastan) ennañ 1 yezh komzet er Stadoù Unanet:

## Gwelet ivez

* Yezhoù hokanek
* Yezhoù hokanek an norzh
# Yezhoù bouriatek

Un is-skourr eus ar yezhoù c'halc'hek-bouriatek eo yezhoù bouriateg, ennañ 3 yezh komzet e Rusia (Azia), Mongolia ha Sina.
Setu penaos e vez isrannet ar yezhoù er skourr-mañ:
* Bouriateg Mongolia
* Bouriateg Sina
* Bouriateg Rusia

## Gwelet ivez

* Yezhoù mongolek
* Yezhoù altaek
# Yezhoù burmek an norzh

Un is-skourr eus ar yezhoù burmek eo yezhoù burmek an norzh komzet e Sina ha Myanmar, ennañ pemp yezh:
* Atchangeg
* Zaiwaeg
* Hponeg
* Lachieg
* Maroueg

## Gwelet ivez

* Yezhoù burmek
* Yezhoù loloek-burmek
# Yezhoù bounouek

Ur isskourr eus ar yezhoù mongek eo ar yezhoù bounouek (saozneg: Bunu) komzet e su Sina, ennañ 4 yezh:
* Bounoueg Younuo
* Bounoueg Wunai
* Bounoueg Bu-Nao
* Bounoueg Jiongnai

## Gwelit ivez

* Yezhoù mongek-mienek

## Liammoù diavaez

* Ethnologue
# Yezhoù burmek

Un is-skourr eus ar yezhoù loloek-burmek eo ar yezhoù burmek (saozneg: burmish) komzet e Sina ha Myanmar.
Isrannet e vez ar yezhoù er skourr-mañ evel-hen:
* Yezhoù burmek an norzh
* Yezhoù burmek ar su
* Yezhoù burmek direnk

## Gwelet ivez

* Yezhoù sinek-tibetek
* Yezhoù loloek-burmek
# Yezhoù c'hwlaek-c'hwelek

Ur skourr eus ar yezh gbeek eo ar yezhoù c'hwlaek-c'hwelek (LFE: [χʷlà χʷèlá]; saozneg phla-pherá) komzet dreist-holl e gevred ha mervent Benin ha nebeutoc'h ivez e gevred Togo ha mervent Nijeria gant etre 400.000 ha 700.000 den.
Unan eus skourroù bihanañ ar yezhoù gbeek eo ar yezhoù c'hwlaek-c'hwelek, hag ouzhpenn-se ez eo ar yezhoù-mañ ar re disheñvelañ diouzh are yezhoù gbeek all dre ma'z int bet lezonet -don gant ar yezhoù all komzet en o zro.
Daou vloc'had pennañ ez eus:
* Ar yezhoù c'hwlaek (anvet ivez pla, fla, kpla, xwla, hwla)
* Ar yezhoù c'hwelek (anvet ivez peda, fida, houéda)
N'eo ket gwall sklaer penaos e tlefer renkañ ar yezhoù c'hwlaek-c'hwelek ez-resis, met setu penaos e vezont isranket peurliesañ:
* Aladeg (alada, arda); mervent Nijeria
* Tolieg (tɔli, tori); Proviñsoù Atlantel ha Weme e Benin
* Tofineg (tɔfin); Proviñs Weme e Benin
* C'hweleg; Proviñs Atlantel e Benin
* C'hwlaeg; war ar vevenn etre Togo ha Benin
* Ayizeg; (ayizɔ, ayize); Proviñs Weme e Benin
* Kotafoneg (kotafon); Proviñs Mono e Benin
* Tsapeg (tsáphɛ, sahwe); norzh Proviñs Mono e Benin
* Gbési (Gbesi); Proviñs Mono e Benin
* Seeg (sɛ); kornôg Proviñs Mono e Benin.

## Gwelet ivez

* Yezhoù gbeek

### Liammoù diavaez

* Ethnologue
# Yezhoù brekek

Un is-skourr eus ar yezhoù sgawek-bgaiek eo ar yezhoù brekek (brek) komzet e Myanmar, ennañ ur yezh nemetken:

## Gwelet ivez

* Yezhoù karenek
* Yezhoù sinek-tibetek
# Yezhoù burmek ar su

Un isskourr eus ar yezhoù burmek eo yezhoù burmek ar su komzet e Myanmar, ennañ seizh yezh:
* Burmeg
* Tchaongtaeg
* Intaeg
* Arakaneg
* Taongyoeg
* Tavoyeg
* Yangbyeeg

## Gwelet ivez

* Yezhoù burmek
* Yezhoù loloek-burmek
# Saint-Georges-de-l'Oyapock

Saint-Georges-de-l'Oyapock :
| Ar c'hreiz-kêr. ||
| Anv gallek (ofisiel) | Saint-Georges |
| Melestradurezh ||
| Stad | Frañs |
| Rannvro | Gwiana |
| Departamant | Gwiana |
| Arondisamant | Cayenne |
| Kanton | Saint-Georges-de-l'Oyapock (pennlec'h) |
| Kod kumun | 97308 |
| Kod post | 97313 |
| Maer Amzer gefridi | Georges Elfort 2014-2020 |
| Etrekumuniezh | Communauté de communes de l'Est guyanais |
| Lec'hienn web | http://saintgeorges-oyapock.fr |
| Poblañsouriezh ||
| Poblañs | 4 303 ann. (2020) |
| Stankter | 2 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 312 m |
| Gorread | 2 320 km² |
| kemmañ |
Saint-Georges-de-l'Oyapock zo ur gumun e departamant tramor Gwiana, e Suamerika. Lec'hiet eo ar gumun en arondisamant Cayenne.
Er bloavezh 2020 e oa 4 303 a annezidi hag a reer Saint-Laurentins anezho e galleg.

## Monumantoù ha traoù heverk

* Pont dreist an Oiapoque.
* An ti-kêr.
* Saut Maripa.
* Ar pont dresit an Oiapoque a oa bet savet e 2007 e sell da gevreañ Saint-Georges ha Oiapoque, e Brazil, dre an hent. N’eo ket lakaet c'hoazh da vont en-dro e miz Meurzh 2015 rak n’eo ket savet an hent war ribl brazilian ar stêr.

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ (fr) «La route qui mène au pont de l'Oyapock dégradée par les pluies », Catherine Lama, Guyane Première, 15 a viz Meurzh 2015.

## Liammoù diavaez

a vo kavet e Wikimedia Commons.
# Saint-Georges (Pas-de-Calais)

Saint-Georges zo ur gumun e Bro-C'hall en departamant Pas-de-Calais.

## Emdroadur ar boblañs

Niver a annezidi
# Saint-Germain-Langot

Kumunioù Bro-C'hall :
| Anv | Saint-Germain-Langot |
| Skoed | |
| Lec'hiadur Saint-Germain-Langot en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes du pays de Falaise |
| Kanton | Falaise-Norzh |
| Kod INSEE | 14588 |
| Kod post | 14700 |
| Maer | Régis Hie (digostezenn) |
| Amzer-gefridi | 2008-2014 |
| Gorread | 10,35 km² |
| Led | 48° 55' 23" Norzh |
| Hed | 00° 19' 20" Kornôg |
| Uhelder kreiz | 180 m |
| Uhelder bihanañ | 135 m |
| Uhelder brasañ | 239 m |
| Poblañs hep kontoù doubl | 307 (2008) |
| Stankter | 30 a./km² |
| Lec'hienn ar gumun | |
Saint-Germain-Langot a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed, 1944: mervel a reas tri den nann soudard e Saint-Germain abalamour d'ar brezel e mizioù Even, Gouere ha Gwengolo, unan anezhe a voe lazhet gant ur vombezadeg e-pad Emgann Normandi.

## Monumantoù ha traoù heverk

* Iliz katolik Sant Jermen.

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad |
| Meurzh 2001 | → bremañ | Régis Hie | digostezenn |
| Kerzu 1991 | Meurzh 2001 | Jean Périer | |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Mémorial des victimes civiles en Normandie
* ↑ Skeudennoù - Clochers de France
# Saint-Germain

Saint-Germain zo un anv-lec'h gallek.

### Belgia

* Saint-Germain, kêriadenn en Éghezée e proviñs Namur.

### Breizh

An teiz farrez zo e Bro-Roazhon :
* Saint-Germain-du-Pinel, anv gallek Sant-Jermen-ar-Bineg
* Saint-Germain-en-Coglès, anv gallek Sant-Jermen-Gougleiz
* Saint-Germain-sur-Ille, an gallek Sant-Jermen-an-Il

### Bro-C'hall

* Saint-Germain-des-Prés, karter e Pariz, er VIvet arondisamant ;
* Saint-Germain-en-Laye, kumun er c'hornôg da Bariz, en Yvelines er rannvro Île-de-France.
* Île Saint-Germain en Hauts-de-Seine.
* Saint-Germain, bet kumun en Indre-et-Loire.